61974O0100
DOMSTOLENS KENDELSE
AF 12. MAJ 1975
I sag 100/74
AKTIESELSKABET C.A .M. Paris, ved selskabets direktør (Président Directeur Général), repræsenteret af Edouard Brisac, advokat ved Cour de Paris, med valgt adresse i Luxembourg hos advokat Margue, 20, rue Philippe II, Luxembourg,
sagsøger,
mod
DET EUROPÆISKE ØKONOMISKE FÆLLESSKAB, ved
1.
Rådet for De europæiske Fællesskaber,
2.
Kommissionen for De europæiske Fællesskaber
repræsenteret, hvad angår Rådet, af Daniel Vignes, direktør ved Rådets juridiske tjeneste, bistået af Félix Van Craeyenest, ekspeditionssekretær i nævnte tjeneste, og med valgt adresse i Luxembourg hos J. N. van den Houten, direktør for Den europæiske Investeringsbanks juridiske tjeneste, 2, place de Metz,
repræsenteret, hvad angår Kommissionen, af sin juridiske rådgiver J. H. J. Bourgeois som befuldmægtiget, bistået af R. Wainwright, juridisk rådgiver ved Kommissionen, og med valgt adresse i Luxembourg hos P. Lamoureux, juridisk rådgiver ved Kommissionen, 4, boulevard Royal,
sagsøgte,
afsiger
DOMSTOLEN
sammensat af: præsidenten R. Lecourt, afdelingsformændene J. Mertens de Wilmars og A. J. Mackenzie Stuart, dommerne A. M. Donner, R. Monaco, P. Pescatore, H. Rutscher, M. Sørensen og A. O'Keeffe,
generaladvokat: J.-P. Warner
justitssekretær: A. Van Houtte
sålydende
Kendelse
Ved stævning indleveret den 19. december 1974 har sagsøgeren nedlagt påstand om annullation af retsakten benævnt »Kommissionens forordning EØF nr. 2546/74 af 4. oktober 1974«;
ved særskilt dokument indgivet den 11. februar 1975 i henhold til procesreglementets artikel 91 har Rådet for De europæiske Fællesskaber nedlagt påstand om, at sagen afvises, for så vidt den er anlagt mod Rådet, og at sagsøgeren idømmes sagsomkostningerne;
sagsøgeren er ikke her overfor fremkommet med nogen påstand eller anbringender.
Annullationssøgsmål vedrørende en institutions retsakt kan ikke rettes mod andre institutioner end den, hvorfra retsakten hidrører;
da søgsmålet angår en af Kommissionens retsakter, kan søgsmålet følgelig ikke tages under påkendelse, for så vidt det er rettet mod Rådet.
Thi bestemmes:
1.
Sagen afvises, for så vidt den er anlagt mod Rådet.
2.
Sagsøgeren idømmes sagsomkostningerne.
Afsagt i Luxembourg den 12. maj 1975.
A. Van Houtte
Justitssekretær
R. Lecourt
Præsident